OzLabs/hebrew-wiki-articles huggingface dataset:
מחליקים עם כוכבים

מחליקים עם כוכבים היא תוכנית אירוח ישראלית לילדים משנת 2018, אשר הונחתה על ידי היוטיוברית מעיין רובין ובוימה על ידי רועי שלם. התוכנית צולמה בהיכל הקרח "Ice Peaks" בחולון במאי 2018, ועלתה לשידור בערוץ KIDZ ב-1 ביולי באותה שנה, כאשר היא הסתיימה לאחר עונה אחת הכוללת חמישה פרקים באורך שמונה דקות.

== רקע ==
בגלל החום של הקיץ מחליטה מעיין רובין לגור בהיכל הקרח "Ice Peaks" בחולון, ובשביל שהיא לא תרגיש שם לבד היא מארחת שם בכל פרק כוכב אחר מערוץ KIDZ. עם האורחים היא מחליקה בקרח ובו זמנית מראיינת אותם, בנוסף היא מעבירה אותם אתגר.

== אורחים ==
{| class="wikitable plainrowheaders" style="text-align:center;"
!מספר הפרק
!תאריך שידור
!שם האורח/ת
!האתגר שעבר האורח/ת
|-
|1
|1 ביולי 2018
|נועה קירל
|אתגר נסו לא לשיר
|-
|2
|2 ביולי 2018
|ריף נאמן
|אתגר נסו לא לצחוק
|-
|3
|3 ביולי 2018
|עמית מורשת
|אתגר הבקבוק
|-
|4
|4 ביולי 2018
|דין הפנר
|אתגר שבע שניות
|-
|5
|5 ביולי 2018
|ספיר בן רובי
|אתגר מה בקופסה
|}

== קישורים חיצוניים ==
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה בעברית
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:KidZ: תוכניות וסדרות
מולדובה במשחקים האולימפיים לנוער

מולדובה משתתפת בכל ההמשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המולדובים שבעה מדליות, מתוכן שלוש מדליות זהב. מולדובה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מולדובי במדליה במשחקי החורף.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של מולדובה למשחקים האולימפיים לנוער הייתה לאולימפיאדת הנוער סינגפור וכללה אחת עשרה ספורטאים שהתחרו בתשעה ענפי ספורט. המשלחת זכתה בשתי מדליות. המשלחת זכתה במדליית כסף בענף ההיאבקות בקטגוריית משקל עד 46 ק"ג נערות בסגנון היאבקות חופשית, ובמדליית ארד בענף האיגרוף בקטגוריית משקל סופר-כבד נערים. המשלחת הגיעה להישגים בענפים אתלטיקה עם דירוג במקום החמישי בריצת 2000 מטר מכשולים לנערות והעפלה לרבעי הגמר בטורנירי הנערות בטניס שולחן וקשתות. ספורטאי המשלחת לא הגיעו להישגים משמעותיים בענפים ג'ודו, טאקוונדו, קאנו/קיאק ושחייה.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה אחת עשרה ספורטאים שהתחרו בשישה ענפים. המשלחת זכתה בשלושה מדליות, מתוכן מדליית זהב יחידה. המשלחת זכתה במדליית זהב בענף הקאנו/קיאק בתחרות ספרינט בטורניר היחידים לנערים בקאנו. המשלחת שיפרה את הישגיה מאולימפיאדת הנוער סינגפור בענף ההיאבקות עם זכייה במדליית כסף בקטגוריית משקל עד 100 ק"ג נערים בסגנון היאבקות חופשית ומדליית ארד בקטגוריית משקל עד 46 ק"ג נערות בסגנון היאבקות חופשית. ספורטאי המשלחת קצרו הישגים ודורגו במקום השביעי בענפים שחייה במשחה 800 מטר בסגנון שחייה חופשית נערים, והתעמלות בטורניר היחידות במקצוע ההתעמלות אמנותית, ובמקום השמיני בענף האתלטיקה בגמר זריקת דיסקוס לנערים. המשלחת לא הגיע להישג משמעותי בענף הקליעה.

===משחקי החורף===
מולדובה השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה ספורטאית יחידה שהתחרתה בענף הביאתלון. אולם הספורטאית סיימה בין המקומות האחרונים בתחרות. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. המשלחת הגיעה להישג בענף הלוז', כאשר סיימה במקום התשיעי בטורניר היחידים לנערים. בענף הסקי למרחקים המשלחת לא רשמה הישגים משמעותיים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 1 || 2 || 70 
|- align="center"
|align="right"| 2014 נאנג'ינג || 1 || 1 || 1 || 3 || 43
|- align="center"
|align="right"| 2018 בואנוס איירס || 2 || 0 || 0 || 2 || 38 
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| היאבקות || 1 || 2 || 1 || 4
|- align="center"
|align="right"| קאנו/קיאק || 1 || 0 || 0 || 1
|- align="center"
|align="right"| שחייה || 1 || 0 || 0 || 1
|- align="center"
|align="right"| איגרוף || 0 || 0 || 1 || 1
|}

==ראו גם==
* מולדובה במשחקים האולימפיים
* מולדובה במשחקים הפאראלימפיים

קטגוריה:מולדובה: ספורט
קטגוריה:מדינות במשחקים האולימפיים לנוער
A New Day... Live in Las Vegas

A New Day... Live in Las Vegas (בעברית: יום חדש... הופעה חיה בלאס וגאס) הוא אלבום ההופעה הראשון בשפה האנגלית של הזמרת הקנדית סלין דיון. אלבום ההופעה יצא לאור ב-14 ביוני 2004, על ידי חברת התקליטים אפיק רקורדס.

עם יציאתו נכנס אלבום ההופעה אל המקום ה-10 במצעד הבילבורד 200.

== רקע ותוכן ==
אלבום ההופעה מכיל שלושה עשר ביצועים של דיון בהופעה חיה, במהלך סדרת המופעים שלה באולם "The Colosseum at Caesars Palace", שבנבדה, לאס וגאס ובנוסף מכיל אלבום ההופעה גם שני ביצועים (באולפן הקלטות ולא בהופעה חיה), ביצוע לשיר "You and I", שיר חדש אשר גם יצא כסינגל מתוך האלבום וביצוע לשיר חדש נוסף, בשם "Ain't Gonna Look the Other Way". בנוסף לכך, יצאה לאור גרסה נוספת לאלבום; גרסה הכוללת די וי די של סרט תיעודי באורך 45 דקות הנקרא "One Year... One Heart".

אלבום ההופעה כולל חמישה ביצועים חיים לשירים אשר לא הופיעו באלבומים קודמים של דיון: "Fever", "I've Got the World on a String", "I Wish", "If I Could" ו-"What a Wonderful World" אך מאוחר יותר שני השירים האחרונים נכללו באלבומה Miracle. השיר "If I Could" הוא גרסת כיסוי לשירה של הזמרת ננסי וילסון שבשנים קודם לכן זכה לגרסאות כיסוי נוספות. במהדורה הצרפתית של אלבום ההופעה, ישנו ביצוע נוסף לשיר בשם "Contre nature" אשר במהדורה זו מופיעה כרצועת בונוס.

הגרסה המקורית של אלבום ההופעה הייתה אמורה לצאת לאור במקור בסתיו של אותה השנה, לאחר שנערכו מספר שינויים במופע מאז שהמופע הזה צולם, אך בסופו של דבר גרסה זו יצאה ב-2007 בשם "".

== הצלחה מסחרית ==
אלבום ההופעה זכה להצלחה רבה מבחינה מסחרית כאשר קיבל את תואר הזהב בארצות הברית, עבור מכירות של 530,000 עותקים. בבריטניה זכה לתואר הכסף, עבור מכירות של 60,000 עותקים. ביוון נמכר אלבום ההופעה בכ-10,000 עותקים ובכך זכה לתואר הזהב.

בצרפת לא זכה אלבום ההופעה לתואר מסוים, אך מכירותיו שם נעמדות בכ-55,000 עותקים בסך הכל.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|530,000
|-
!בריטניה (BPI)
|כסף
|60,000
|-
!יוון (IFPI Greece)
|זהב
|10,000
|-
!צרפת (SNEP)
|
|55,000
|-
! colspan="3" |סיכום
|-
!בכל העולם
|
|1,500,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
! rowspan="2" |אירופה
| rowspan="2" |14 ביוני 2004
| rowspan="2" |קולומביה
|תקליטור
|5152252 • 5152256 <small>(גרסת בצרפת)</small>
| rowspan="9" |
|-
|תקליטור \ די וי די
|5152253 • 5152258 <small>(גרסת בצרפת)</small>
|-
! rowspan="2" |ארצות הברית
| rowspan="4" |15 ביוני 2004
| rowspan="2" |אפיק
|תקליטור
|5152252
|-
|תקליטור \ די וי די
|5152253
|-
! rowspan="2" |קנדה
| rowspan="2" |קולומביה
|תקליטור
|5152252
|-
|תקליטור \ די וי די
|5152253
|-
! rowspan="2" |אוסטרליה
| rowspan="2" |9 ביולי 2004
| rowspan="2" |אפיק
|תקליטור
|5152252
|-
| rowspan="2" |תקליטור \ די וי די
|5152253
|-
!יפן
|22 בדצמבר 2004
|SMEJ
|EICP-463
|}

== קישורים חיצוניים ==

==הערות שוליים==

קטגוריה:אלבומי הופעה מ-2004
קטגוריה:אלבומי וידאו מ-2004
קטגוריה:אלבומי הופעה של סלין דיון
קטגוריה:אלבומי וידאו של סלין דיון
קטגוריה:אלבומי הופעה באנגלית
קטגוריה:אלבומי הופעה בצרפתית
קטגוריה:אלבומי חברת אפיק רקורדס
ג'רי מורן

ג'רלד וו. מורן (באנגלית: Gerald W. Moran; נולד ב-29 במאי 1954) הוא פוליטיקאי אמריקאי המכהן כסנאטור מטעם מדינת קנזס.

== ביוגרפיה ==
מורן גדל בפליינוויל שבקנזס, והוא בוגר בית הספר למשפטים של אוניברסיטת קנזס. הוא התמחה במשפט פרטי ושימש כעוזר התובע הכללי של מדינת קנזס (1982 - 1985) וסגן פרקליט מחוז רוקס (1987 - 1995). מורן היה חבר בסנאט של קנזס (1989 - 1997), והיה מנהיג הרוב בשנתיים האחרונות לכהונתו. הוא נבחר לבית הנבחרים האמריקאי ב-1996 וכיהן שם בשש תקופות כהונה כשהוא זוכה להתנגדות אלקטורלית מועטה. אל הסנאט האמריקאי נבחר ב-2010 ונבחר מחדש בבחירות 2016 לקונגרס.

מטעם המפלגה הרפובליקנית, כיהן מורן כיושב ראש הוועדה הסנאטוריאלית הרפובליקנית הלאומית (NRSC) בקונגרס ה-113 של ארצות הברית, ובמהלך כהונתו בתפקיד זה הוביל מאמצים מוצלחים לבחירת רפובליקנים לסנאט בבחירות 2014 לקונגרס, ובכך נטלו הרפובליקנים את הרוב בסנאט מן המפלגה הדמוקרטית מאז 2006. מאז פרישתו של הסנאטור ג'וני אייזקסון מג'ורג'יה, מורן כיהן מינואר 2020 עד פברואר 2021 כיו"ר הוועדה לענייני חיילים משוחררים של הסנאט של ארצות הברית.

== קישורים חיצוניים ==

* 
* 
* 
* 
* 

== הערות שוליים ==

קטגוריה:חברי הסנאט של ארצות הברית מקנזס
קטגוריה:חברי בית הנבחרים של ארצות הברית מקנזס
קטגוריה:סנאטורים חברי המפלגה הרפובליקנית
קטגוריה:חברי בית המחוקקים של קנזס
קטגוריה:בוגרי בית הספר למשפטים באוניברסיטת קנזס
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:תנועת מסיבת התה: אישים
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1954
אלכס קושניר

אלכסנדר (אלכס) קושניר (באוקראינית Алекс Кушнір,נולד ב-2 בנובמבר 1978, ב' בחשוון ה'תשל"ט) הוא חבר כנסת לשעבר מטעם ישראל ביתנו, אשר כיהן גם כיו"ר ועדת הכספים. בנוסף, כיהן גם כמנכ"ל משרד העלייה והקליטה.

==קורות חיים==

אלכסנדר קושניר נולד בדרוהוביץ', אוקראינה הסובייטית. בן יחיד. בשנת 1992 עלה לישראל עם אמו לעיר אשקלון.

שירת בצה"ל כלוחם בחטיבת גבעתי. בתפקידו האחרון היה מפקד פלוגה. משרת במילואים בדרגת סרן.

עם שחרורו מצה"ל התגייס לשירות הביטחון הכללי, שם מילא מגוון תפקידי שטח במשך תשע שנים.

בוגר תואר ראשון בכלכלה באוניברסיטה העברית ותואר שני במנהל עסקים עם התמחות במימון מהקריה האקדמית אונו.

מילא תפקידי ניהול בסקטורים מגוונים כגון אנרגיה, קמעונאות ומימון. כיהן כנציג של ארגון JDC בבלארוס.

בשנת 2015, לקראת הבחירות לכנסת ה-20 הוצב במקום ה-17 ברשימת ישראל ביתנו.

ביולי 2016 מונה כמנכ"ל משרד העלייה והקליטה תחת השרה סופה לנדבר מאותה מפלגה.תפקיד בו כיהן עד לשנת 2018. במקביל לתפקיד זה שימש גם כמנכ"ל נתיב בשנים 17–2016. עם כניסתו של ח"כ יריב לוין לתפקיד מ"מ שר הקליטה, פוטר מתפקידו ללא התרעה מוקדמת, דבר שעורר את זעם ארגוני העולים.

בפברואר 2019 הוצב במקום השביעי לרשימת ישראל ביתנו לקראת הבחירות לכנסת ה-21, ובאותו מקום גם ברשימה לכנסת ה-22.
בספטמבר 2019 נבחר לכהן כח"כ לכנסת ה-22 מטעם מפלגת ישראל ביתנו.

ב 16 ביוני 2021 נבחר ליו"ר ועדת הכספים של הכנסת.<ref></ref>

נשוי לאלונה קושניר ואב לילדה, מתגורר באשקלון.

==פועלו כחבר כנסת ==
עם כניסתו לכנסת ה-22 היה שותף במשא ומתן הקואליציוני של ישראל ביתנו. לאחר בחירתו מחדש לכנסת ה-23 מונה לראשות ועדת המשנה לחיילים בודדים בשירות ובשחרור, תת-ועדה של ועדת העלייה, הקליטה והתפוצות. במסגרת הוועדה פעול לקידום זכויות של חיילים בודדים משרתים ומשוחחרים.

בכנסת ה-24 נבחר ליו"ר ועדת הכספים.

לקראת הבחירות לכנסת העשרים וחמש, הוצב שוב במקום השביעי ברשימת ישראל ביתנו לכנסת ולא נבחר לכנסת, אחרי שמפלגתו קיבלה רק 6 מנדטים.

==קישורים חיצוניים==

* 
* 
* [https://web.archive.org/web/20180921153519/https://www.gov.il/he/Departments/People/director_general_maya אלכס קושניר] באתר משרד העלייה והקליטה.
* 

==הערות שוליים==

קטגוריה:אנשי השב"כ
קטגוריה:אשקלון: חברי הכנסת
קטגוריה:בוגרי האוניברסיטה העברית בירושלים
קטגוריה:בוגרי הקריה האקדמית אונו
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת מטעם ישראל ביתנו
קטגוריה:ישראלים ילידי אוקראינה
קטגוריה:מנכ"לי המשרד לקליטת עלייה
קטגוריה:עולים בשנות ה-1990
קטגוריה:ישראלים שנולדו ב-1978
אירוויזיון הילדים 2006

אירוויזיון הילדים 2006 הייתה התחרות הרביעית של אירוויזיון הילדים. רומניה אירחה את האירוויזיון הזה באולם סאלה פוליואלאנטה .

== מדינה מארחת ==
שלוש מדינות התמודדו על אירוח התחרות ב-2006: TVR (רשות השידור הרומנית) HRT (רשות השידור בקרואטיה) ו-AVRO (רשות השידור ההולנדית).

ב-2006, רשות השידור הרומנית TVR נבחרה לארח את התחרות.

== המדינות המשתתפות ==
{| class="wikitable sortable"
!סדר
!מדינה
!שפה
!מבצע
!שיר
!תרגום לעברית
!מקום
!נקודות
|-
|1
|
|פורטוגזית
|פדרו מדריה
|"Deixa-me sentir"
|"תן לי להרגיש"
|14
|22
|-
|2
|
|יוונית
|לואיס פנגיוטו וכריסטינה כריסטופי
|"Agoria koritsia"
|"נערות בנים"
|8
|58
|-
|3
|
|הולנדית
|קימברלי
|"Goed"
|"הלך"
|12
|44
|-
|4
|
|רומנית
|New Star Music
|"Povestea mea"
|"הסיפור שלי"
|6
|80
|-
|5
|
|אוקראינית
|נזאר סליאסרצ'וק
|"Khlopchyk Rock 'n' Roll"
|"הילד רוק רול"
|9
|58
|-
|6
|
|ספרדית
|דני פרננדס
|"Te doy mi voz"
|"אני נותן לך את הקול שלי"
|4
|90
|-
|7
|
|סרבית, אנגלית, צרפתית, גרמנית, איטלקית, ספרדית, רוסית, יפנית
|Neustrašivi učitelji stranih jezika
|"Učimo strane jezike"
|"אנחנו לומדים שפות זרות"
|5
|81
|-
|8
|
|אנגלית
|סופי דבטיסטה
|"Extra Cute"
|"חמוד במיוחד"
|11
|48
|-bgcolor = "red"
|9
|
|מקדונית
|זנה אליהו
|"Vljubena"
|"באהבה"
|15
|14
|-bgcolor = "CC9966"
|10
|
|שוודית
|מולי סאנדן
|"Det finaste någon kan få"
|"הכי יפה שאפשר לקבל"
|3
|116
|-
|11
|
|יוונית
|קלואי סופיה בולטי
|"Den peirazei"
|"זה לא משנה"
|13
|35
|-bgcolor="silver"
|12
|
|רוסית
|אנדרי קונטס
|"Noviy den"
|"יום חדש"
|2
|129
|-
|13
|
|הולנדית
|Thor!
|"Een tocht door het donker"
|"טיול בחושך"
|7
|71
|-
|14
| קרואטיה
|קרואטית
|מתאו דידו
|"Lea"
|"לאה"
|10
|50
|-bgcolor = "gold"
|15
|
|רוסית
|האחיות טולמצ'בי
|"Vesenniy Jazz"
|"ג'אז אביבי"
|1
|154
|}

== מוסרי ניקוד ==
* : ג'ואנה גאלו קוסטה
* : ג'ורג לואנידיאס
* : טס גאארט
* : אנדראה נאסטייס
* : אסול גומניוק
* : לוסיה
* : מיליקה סטאניסיק
* : ג'ק קרטיס
* : דניס דימוסקי
* : איימי דאימונד
* : אלכסנדרוס צ'ונטאס
* : ליזה אנטון-באייצ'וק
* : סנדר קליקייט
* : לוראנה ג'ליוסיק	
* : רומן קרימוב

== מדינות אחרות ==
* - רשות השידור בדנמרק DR הודיעה שהיא פורשת מהתחרות.
* - רשות השידור הנורווגית NRK הודיעה שהיא פורשת מהתחרות.
* - סרביה ומונטנגרו פרשה מהתחרות עקב משאל העם על עצמאותה של מונטנגרו. באותה שנה הצטרפה סרביה לתחרות כמדינה עצמאית.
* - רשות השידור השוודית SVT הודיעה שהיא פורשת מהתחרות. למרות זאת, רשות השידור השוודית TV4 הודיעה שהיא רשת השידור שתייצג את שוודיה בתחרות.
* - רשות השידור בממלכה המאוחדת ITV הודיעה שהיא פורשת עקב אחוזי צפייה נמוכים.
* - מונקו התעניינה להשתתף בתחרות. למרות זאת, היא לא השתתפה בתחרות.
* - לטביה פרשה מהתחרות עקב סיבות כספיות.

==קישורים חיצוניים==
* 

== הערות שוליים ==

קטגוריה:אירוויזיון הילדים
קטגוריה:2006 במוזיקה
קטגוריה:בוקרשט: תרבות
ליאופולד רוקונשטיין

הרב דוקטור ליאופולד רוֹקוֹנְשְטֶיין (בהונגרית: Rokonstein Lipót, בגרמנית: Leopold Rockonstein; 1822, פקש, האימפריה האוסטרית – 2 בפברואר 1872, בוקרשט, ממלכת רומניה) היה רב בקהילת אוראדיה, הרב הראשי השלישי של יהודי זאגרב בין השנים 1850–1858, והרב הראשי של סומבטהיי.

==קורות חייו==
בין השנים 1847–1848 היה רב בקהילת אוראדיה. עבר לבוקרשט. השתתף במהפכת 1848 בהונגריה וזכה לעיטור כבוד על פועלו. לאחר הקרע ביהדות זאגרב שהוביל למינוי הרב מוריץ גולדמן תחת הרב אהרן פאלוטה חזרו הקהילות האורתודוקסית והנאולוגית לשתף פעולה, כחלק מהמאמץ המשותף להקים בית כנסת מרכזי לקהילה. הרב גולדמן שהיה אולטרא-רפורמיסט אולץ לסיים את תפקידו ובמקומו מונה ב-1850 ד"ר ליאופולד רוקונשטיין שהיה מקובל על שתי הקהילות.

מינויו נתמך על ידי יו"ר הקהילה ד"ר מאברו זק"ש והשניים שיתפו פעולה לאיחוד השורות. ב-30 במרץ 1856 הגיעו שתי הקהילות להסכמה על נוסחי התפילות והמחלוקת יושבה. ב-1858 פסקה הקהילה האורתודקסית לתפקד כקהילה נפרדת, והרב רוקונשטיין סיים את תפקידו. הוא עסק בתפקידי הוראה בנג'קניז'ה וב-1865 מונה לרב הראשי של יהודי סומבטהיי. ב-1861 ייסד את העיתון היהודי הראשון באזור הונגריה "Magyar Izraelita" אשר הופץ על ידי "החברה היהודית ההונגרית" (בהונגרית: Magyar Izraelita Egyesületet).

ב-1871 נבחר לרבנות בבוקרשט וכיהן כדרשן בית הכנסת הכוראלי של בוקרשט. ב-1872 הלך לעולמו בבוקרשט.

==קישורים חיצוניים==
* סניישקה קנז'ביץ', [http://snjeska-knezevic.com/traganja-za-proslim.aspx יהודי זאגרב] 

==הערות שוליים==

קטגוריה:זאגרב: רבנים
קטגוריה:רבנים נאולוגים
קטגוריה:יהודים הונגרים
קטגוריה:רבנים הונגרים
קטגוריה:פקש: אישים
קטגוריה:ילידי 1822
קטגוריה:נפטרים ב-1872
דניאל מט (חוקר קבלה)

דניאל חנן מט (באנגלית: Daniel Chanan Matt לעיתים נכתב: מעט; נולד ב-1950) הוא חוקר קבלה, מתרגם ספר הזוהר לאנגלית. 
== ביוגרפיה ==
קיבל תואר דוקטור מאוניברסיטת ברנדייס. בשנים 1979–2000 היה פרופסור למיסטיקה יהודית ב-Graduate Theological Union בברקלי שבקליפורניה. לימד גם באוניברסיטת סטנפורד ובאוניברסיטה העברית בירושלים. הוביל את מיזם תרגום ספר הזוהר לאנגלית בשנים-עשר כרכים ("מהדורת פריצקר"), ותרגם בעצמו את תשעת הכרכים הראשונים. על תרגום שני הכרכים הראשונים קיבל בשנת 2004 את פרס קורט לספר היהודי , ואת הפרס הלאומי לספרים יהודיים. 

נשוי לחנה, מרצה לדתות, ולהם בן ובת. מתגורר בברקלי, קליפורניה.

==מספריו==
<div class="mw-content-ltr">
* Zohar: Pritzker Edition. Stanford: Stanford University Press, 2004-2016.
* Zohar: Annotated and Explained. Woodstock, Vt.: SkyLights Paths Publishing Co., 2002. (Selections)
* Zohar: The Book of Enlightenment. New York: Paulist Press, 1983. (Selections)
* God & the Big Bang: Discovering Harmony Between Science and Spirituality, Jewish Lights Pub, 1996
* The Essential Kabbalah: The Heart of Jewish Mysticism, HarperCollins, 1995
</div>
:תורגם לגרמנית, הולנדית, ספרדית, פורטוגזית, איטלקית וקרואטית. תרגום לעברית בשם לב הקבלה: מבחר מקורות מתורת הסוד היהודית יצא לאור בשנת 2011 בהוצאת "עולם קטן".

==קישורים חיצוניים==

* [http://www.counterbalance.org/bio/dmatt-body.html Daniel Matt], באתר Counterbalance 
* 
* [https://www.sup.org/zohar/ דף הבית של מהדורת פריצקר של ספר הזוהר]
* [https://heb.hartman.org.il/EventsStudy_View.asp?Article_Id=198&Cat_Id=&Cat_Type=Calendar "העתיד של הזוהר"] , מכון שלום הרטמן
* תומר פרסיקו, [https://tomerpersico.com/2012/05/06/daniel_matt_interview/ לתרגם את הזוהר – ריאיון עם דניאל מט]
* [https://www.youtube.com/watch?v=4wq0Wy3Miwc משפה לשפה - שיחה על קבלה ותרגום: כיצד לפרוץ סורג שפה] בערוץ יוטיוב של הספרייה הלאומית
* [https://www.youtube.com/watch?v=Jbk1O0QR7XY דניאל מט], בערוץ יוטיוב של מרכז אליישר
* [https://www.youtube.com/results?search_query=Daniel+Matt הרצאות של דניאל מט], באתר יוטיוב
* אריאל הורוביץ, [https://www.makorrishon.co.il/judaism/198755/?fbclid=IwAR0lImGN0dbl0CiOxnzcPOZkQBEGQgMHD4Q2un37aokWh6x33Er81w9Itlw "אנשים כאן לוקחים את הנשגב באופן אישי"], ריאיון עם דניאל מט, בעיתון מקור ראשון, 26 בינואר 2020

על כתביו:
* 
* 

==הערות שוליים==

קטגוריה:חוקרי קבלה
קטגוריה:סגל האוניברסיטה העברית בירושלים: מחשבת ישראל
קטגוריה:סגל אוניברסיטת סטנפורד
קטגוריה:זוכי פרס קורט לספר היהודי
קטגוריה:זוכי הפרס הלאומי לספרים יהודיים
קטגוריה:בעלי תואר דוקטור מאוניברסיטת ברנדייס
קטגוריה:אמריקאים שנולדו ב-1950
חיים ממן

חיים ממן (נולד ב-22 באפריל 1945) הוא עיתונאי וסופר ישראלי.

==ביוגרפיה==
ממן נולד ב-22 באפריל 1945 במרוקו למשפחה ציונית. בשנת 1955, בהיותו כבן 10, עלתה משפחתו לישראל והתיישבה במושב מטע, וכעבור מספר שנים עברה לירושלים. 

ממן למד באליאנס ובגימנסיה "דעת". באוניברסיטה העברית למד חברה ורוח, ובתל אביב למד בבית ספר לעיתונאות ותקשורת. עם סיום שירותו הצבאי החל לעבוד במשרד החינוך בתפקידים כלכליים, ביניהם האחריות על תקציבים של מרחב ירושלים ופיקוח מינהלי במוסדות החינוך. בשנת 1976 החל לשמש כדובר ההסתדרות במרחב ירושלים. בשנת 1989 נבחר לסגן ולממלא מקום יו"ר ההסתדרות במרחב ירושלים וליו"ר האגף לחינוך ולתרבות.

ממן כתב מעל ל-1,300 מאמרים וכתבות בנושאים חברתיים, כלכליים ומדיניים, ביניהם עיתון "דבר". כמו כן כתב מאמר בספר "העולם היהודי" ("THE JEWISH WORLD"), שהופץ באנגלית ובעברית ב-103 מדינות. 

כתב וערך 11 ספרים וחוברות: "מקוצ'ין לארץ ישראל", "נשים בעידן הטכנולוגי", לשכת המסחר ירושלים, "עלמה" בנושא מעמד הנשים, ארגון מושבי ההר, מ. א. מטה יהודה, "ארבע שנות עשייה בירושלים" ועוד.

שימש חבר דירקטוריון של החברה הממשלתית למדליות וחבר דירקטוריון בתיאטרון ירושלים וחבר דירקטוריון מרכז הפועל. 

כן ערך מעל ל-350 מגזינים, כולל המגזין השבועי הארצי "אנשים".

משנת 2005 משמש בעלים ועורך המגזין "ירושלים שלנו", שתכניו רבים ומגוונים בנושאים רבים ובירושלים בפרט.

ממן משמש מזה כ-13 שנים יו"ר מועצת האיגוד הישראלי לעיתונות תקופתית (עורכי כתבי העת והעיתונאים בישראל), שמאגד בתוכו 300 עיתונאים.

חבר בארגונים ציבוריים בהווה ובעבר, חבר בהנהלת ארגון קהילות יהודי צפון אפריקה בירושלים, חבר המועצה הציונית בישראל, חבר איגוד הדוברים, חבר לשכת העיתונות הממשלתית וחבר מועצת המרכז העולמי למורשת יהודי צפון אפריקה.

ממן נשלח פעמים רבות בשליחויות לחו"ל מטעם גופים ציבוריים כגון: האיגוד הישראלי לעיתונות תקופתית, עיריית ירושלים, ההסתדרות הכללית ועוד.

==חיים אישיים==
ממן אב לשלושה ילדים. הוא התאלמן מאשתו כשהייתה בת 33 וגידל לבדו את שני ילדיהם. מאוחר יותר נישא בשנית ונולדה לו בתו עדן, מפיקה ברשת ב' ושדרנית ברשת ג'.

==קישורים חיצוניים==
* 

==הערות שוליים==

קטגוריה:עיתונאים ישראלים
קטגוריה:סופרים ישראלים
קטגוריה:בוגרי בית ספר אליאנס (ירושלים)
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:דוברים ישראלים
קטגוריה:ישראלים ילידי מרוקו
קטגוריה:ישראלים שנולדו ב-1945
פסגת בלוסלאב

פסגת בֶּלוֹסְלָאב (באנגלית: Beloslav Peak;בבולגרית: връх Белослав) היא פסגה ברמת דויראן, דרומית מזרחית לרכס סנטינל, בהרי אלזוורת' שבאנטארקטיקה.

הפסגה נמצאת 4.44 קילומטרים דרומית מזרחית להר הייבנר, 8.37 קילומטרים דרומית מערבית לפסגת גובש, 4.97 קילומטרים צפונית מערבית למצוק ספר, ו-8.92 קילומטרים צפונית מזרחית לפסגת מקפרסון.

גובהה של הפסגה 2,100 מטרים מעל פני הים, והיא מתנשאת מעל קרחון גואררו שמדרום מערב לפסגה, ומעל עמק סיקרה שממזרח לפסגה.

==מקור השם==
הפסגה נקראת על שם העיירה בלוסלאב, שבצפון-מזרח בולגריה.

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=137251 פסגת בלוסלאב] באתר הגאזט האנטארקטי SCAR של ממשלת אוסטרליה
* [https://data.aad.gov.au/aadc/gaz/display_name.cfm?gaz_id=137251 פסגת בלוסלאב] באתר ממשלת אוסטרליה

==הערות שוליים==

בלוסלאב
טמזין מאלסון

טמזין מאלסון (באנגלית: Tamzin Malleson; נולדה ב-1 במאי 1974) היא שחקנית אנגלייה.

==ביוגרפיה==
מאלסון נולדה ביאוביל שבסאמרסט. היא שיחקה בתפקיד אליסון דיינג'רפילד בעונות השלישית והרביעית של סדרת הדרמה "דיינג'רפילד" של ה-BBC. אחר כך כיכבה במשך שלוש עונות בדמות פני נוויל בסדרה הקומית "מורים" של ערוץ 4. עוד שיחקה בתפקיד אורח בפרק "Evil Under The Sun" מסדרת סרטי "פוארו" של רשת ITV, עיבודים לרומנים מאת אגאתה כריסטי. מאלסון הופיעה בסדרה "The Bill", בסדרה הבלשית "A Touch of Frost", וכיכבה בדרמה הרפואית "Bodies".

בשנים 2011 עד 2015 גילמה מאלסון את דמות הפתולוגית ד"ר קייט וילדינג בסדרת הדרמה "רציחות במידסומר" בעונות ה-14 עד ה-17.

===חיים אישיים===
בן זוגה של מאלסון הוא השחקן קית' אלן. ב-2006 נולדה בתם, טדי.

==פילמוגרפיה==
===סרטים===
{| class="wikitable"
! שנה
! שם
! שם באנגלית
! תפקיד
! הערות
|-
| 1998
| בתו של מוכר הדגים
| dir="ltr" | The Fishmonger's Daughter
| רובי
| סרט קצר
|-
| 2005
| 
| dir="ltr" | The Man-Eating Lions of Njombe
| רובי
| סרט טלוויזיה
|-
| 2007
|
| dir="ltr" | Kitchen
| ליז
| סרט טלוויזיה
|-
| rowspan=2| 2010
| בינך לביני
| dir="ltr" | Between You & Me
| סאמי
| סרט קצר
|-
| נוקטורן
| dir="ltr" | Nocturn
| ג'ודי
| סרט קצר
|-
| 2011
|
| dir="ltr" | 7 Lives
| מרי
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan=2| 1996
|
| dir="ltr" | A Touch of Frost
| הלן טיודור
| בפרק "Deep Waters"
|-
| קוואנה QC
| dir="ltr" | Kavanagh QC
| הלן קינרוס
| בפרק "The Burning Deck"
|-
| 1996–1997
| דיינג'רפילד
| dir="ltr" | Dangerfield
| אליסון דיינג'רפילד
| סדרת טלוויזיה (16 פרקים)
|-
| 1998–1999
|
| dir="ltr" | The Bill
| קארי וינקלר
| בפרק "Deep Secret"בפרק "Murder, What Murder?"
|-
| 2000–2001
|
| dir="ltr" | Always and Everyone
| ד"ר קייט בריידי
| סדרת טלוויזיה (2 פרקים)
|-
| 2001
| פוארו
| dir="ltr" | Agatha Christie's Poirot
| כריסטין רדפרן
| בפרק "Evil Under the Sun"
|-
| 2003
|
| dir="ltr" | The Vice
| השוטרת לורן ג'ונסטון
| בפרק "Birdhouse,Outcast"
|-
| 2004
|
| dir="ltr" | Murder City
| רוזה מנספילד
| בפרק "Nothing Sacred"
|-
| 2002–2004
| מורים
| dir="ltr" | Teachers
| פני נוויל
| סדרת טלוויזיה (תפקיד ראשי)
|-
| 2004–2006
|
| dir="ltr" | Bodies
| ד"ר פולי גריי
| סדרת טלוויזיה (תפקיד ראשי)
|-
| 2009
| בן לוקח בת
| dir="ltr" | Boy Meets Girl
| שיבון
| מיני-סדרה
|-
| 2011–2015
| רציחות במידסומר
| dir="ltr" | Midsomer Murders
| ד"ר קייט וילדינג
| סדרת טלוויזיה (תפקיד ראשי)
|-
| 2015
| בלתי נשכח
| dir="ltr" | Unforgotten
| קרוליין גרייבס
| סדרת טלוויזיה (עונה ראשונה)
|-
| 2018
| מרצ'לה
| dir="ltr" | Marcella
| ג'וג'ו
| סדרת טלוויזיה (3 פרקים)
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1974
קטגוריה:בריטים שנולדו ב-1974
פסגת רנד

פסגת רנד או פסגת ראנד (באנגלית: Rand Peak) היא פסגה נישאת בדרום פסגות נברסקה, ברכס בריטניה שבאנטארקטיקה.

גובהה של הפסגה 1,510 מטרים מעל פני הים.

==היסטוריה==
===מקור השם===
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם ג'ון ה. רנד ( John H. Rand), חבר מחלקת המחקר של האזורים הקרים של צבא ארצות הברית, אשר חקר את מדף הקרח רוס בין השנים 1974-1975 ו-1976-1977.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:18048 פסגת רנד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=138244 פסגת רנד] באתר גאזט SCAR של ממשלת אוסטרליה
* [https://www.yr.no/place/Antarctica/Other/Rand_Peak/ תחזית מזג אוויר עדכנית עבור פסגת רנד]

== הערות שוליים ==

ביל
קרמלין איזמאילובו

קרמלין איזמאילובו (ברוסית: Кре́мль в Изма́йлово) הוא מתחם תרבות רוסי וגם מסחרי הממוקם ברובע איזמאילובו בצפון-מזרח מוסקבה, רוסיה. המתחם הוקם בסגנון של אדריכלות רוסית מתקופת ימי הביניים בין השנים 1999–2008 בתור דגם של עיר רוסית מסורתית וחלק מן המבנים בנוי מעץ. את המתחם מקיפות חומות בסגנון הקרמלין שחלקם עשוי עץ וחלקם אבן. במתחם ישנם מתקני שעשועים, שווקים מסורתיים, אולם תערוכות, וכמה מוזיאונים לכבוד התרבות הרוסית.

מוזיאונים במתחם:
* המוזיאון לצעצועים בסגנון רוסי
* מוזיאון לזכר מייסדי חיל הים הרוסי
* מוזיאון ההיסטוריה של הוודקה
* מוזיאון הלחם הרוסי המסורתי
* מוזיאון השוקולד הרוסי
* מוזיאון המיניאטורות - היסטוריה עולמית של פלסטלינה
* מוזיאון מוסקבה לאנימציה

== גלריה ==
<gallery>
Kremlin in Izmaylovo.JPG
Moscow, New Kremlin in Izmailovo, inside (7).jpg|
Moscow, New Kremlin in Izmailovo, inside (2).jpg|
Kremlin in Izmaylovo 6.jpg|
Moscow, New Kremlin in Izmailovo, outside (3).jpg|
Здания кремля в Измайлово̠.jpg|
Moscow, New Kremlin in Izmailovo, inside (4).jpg|
Измайлово - panoramio.jpg|
Измайлово - panoramio (5).jpg|
Измайлово. Кремль - panoramio (11).jpg|
Кремль в Измайлово̠.jpg|
Метро Партизанская, Город мастеров, Москва, Россия - panoramio - Oleg Yu.Novikov (5).jpg|
Moscow, New Kremlin in Izmailovo, inside (6).jpg|
Izmailovsky kremlin - panoramio (7).jpg|
</gallery>

== פנורמה ==

== ראו גם ==
* פארק קייב-רוס

== קישורים חיצוניים ==

* 

* קטגוריה:מוסקבה: תרבות
* קטגוריה:מוסקבה: אטרקציות תיירותיות
* קטגוריה:מוסקבה: מוזיאונים
* קטגוריה:מוזיאונים להיסטוריה
פסגת בוב רנד

פסגת בוב רנד או פסגת בוב ראנד (באנגלית: Rand Peak) היא פסגה נישאת על האי מריון באיי הנסיך אדוארד, השייכים לפרובינציית הכף המערבי של דרום אפריקה, והנמצאים בדרום האוקיינוס ההודי.

גובהה של הפסגה 1,510 מטרים מעל פני הים.

==היסטוריה==
===מקור השם===
ההר נקרא על שם רוברט ו. רנד (Robert W. Rand) שהיה הביולוג הראשון שחקר את האי מריון, וכן היה האדם הראשון שהקיף בהליכה את האי מריון.

==לקריאה נוספת==
<div class="mw-content-ltr">• A. Terauds, J. Cooper, S.L. Chown, P. Ryan, [https://books.google.co.il/books?id=Fg44DwAAQBAJ&pg=PA61&lpg=PA61&dq=%22Bob+Rand+Peak%22&source=bl&ots=7paEo0NjHY&sig=5LZ9eVpnZCk0iiLJo6Gwx7EbUEs&hl=en&sa=X&ved=2ahUKEwi59bK45r3dAhVCLewKHVUtAGoQ6AEwAnoECAgQAQ#v=onepage&q=%22Bob%20Rand%20Peak%22&f=false Marion & Prince Edward: Africa's Southern Islands], P 61 </div>

<div class="mw-content-ltr">• P.D. Sumner, K.I. Meiklejohn, J.C. Boelhouwers and D.W. Hedding, [https://www.researchgate.net/publication/257757594_Climate_change_melts_Marion_Island%27s_snow_and_ice Climate change melts MarionIsland’s snow and ice], South African Journal of Science 100, Month 2004, P 3 </div>

==קישורים חיצוניים==
* [https://data.aad.gov.au/aadc/gaz/display_name.cfm?gaz_id=20481 פסגת בוב רנד] באתר הגאזט האנטארקטי של ממשלת אוסטרליה
* [https://mapcarta.com/30707326 תצלום לוויין]

== הערות שוליים ==

רנד
קטגוריה:הכף המערבי: גאוגרפיה
צלופח ארך-סנפיר ניו זילנדי

צלופח ארך-סנפיר ניו זילנדי (שם מדעי: Anguilla dieffenbachii) הוא מין של צלופח ממשפחת הצלופחיים החי רק באגמים בניו זילנד, והוא הגדול שבצלופחי האי. מסלול חייו מתחיל באוקיינוס השקט סביב חופי טונגה, ולאחר התבגרותו הוא שוחה לעבר נתיבי מים מתוקים לאגמים בניו זילנד, ושם גדל עד לעת הרבייה שלו, אז הוא חוזר לאוקיינוס. צלופח זה נידוג למאכל בידי המאורים ואוכלוסייתו בטבע הצטמצמה. צלופחים רבים מגודלים בבריכות דגים.

אורך הצלופח יכול להגיע ל-185 סנטימטרים ומשקלו יכול להגיע ל-25 ק"ג מרבי. מרבית הזכרים מגיעים לאורך 66 סנטימטרים והנקבות הגדולות יותר מגיעות לאורך 115 סנטימטרים. הנקבות גם מאריכות ימים יותר, ומגיעות לגיל 20–60 שנה, בעוד הזכרים מגיעים רק לגיל 23. הצלופח בעלי סנפיר גבי מוארך ביותר שאורכו כשני שלישים מאורך הגוף, ממנו קיבל את שמו, הנפרש עד לזנב. סנפירי החזה קצרים מאוד ומצויים בקדמת הגוף והראש גדול עם לסתות בעלות שפתיים מודגשות המגיעות אל מאחורי העיניים. עור הצלופח חלק למגע וצבעו אפור-ירוק עד חום והבטן בהירה.

לצלופחים ישנם 4 שלבים בגלגולם: מהביצה בוקעת לרווה דמוית-זחל הנסחפת כפלנקטון בזרמים טרופיים עמוקים ליד חופי טונגה, בהמשך היא מתגלגלת לפגית שקופה דמוית סרט (Leptocephalus) המתחילה לחזור לנהרות, משם היא מתגלגלת לצורת צלופח בוגר צעיר, אך דקיק מאוד והוא מתחיל לשחות לעבר שפכי נהרות בניו זילנד, ורק באגמים של האי הוא נהפך לבוגר. זרמי אל ניניו עלולים לפגוע בהתקדמותם.

הבוגרים מסתתרים בין סלעים ומחפשים מזון כאשר חמים מספיק. הם ניזונים בתחילת חייהם מזואופלנקטון ומזחלי חרקים. לאורך גדילתם והתבגרותם הם ניזונים מדגים שונים כמו טרוטה ומדגים מהמשפחה Galaxiidae, אך גם נשמעו דיווחים שצלופחים כבר טרפו עופות מים קטנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:צלופחיים
קטגוריה:דגים אאוריהלינים
קטגוריה:ניו זילנד: בעלי חיים אנדמיים
קטגוריה:בעלי חיים ימיים בניו זילנד
קטגוריה:פאונת מים מתוקים בניו זילנד
אונטרגרופנפיהרר

תג הצווארון של מדי ה[[אוברפיהרר, אותו לבשו גם האונרגרופנפיהררים.]]
אונטרגרופנפיהרר (בגרמנית: Untergruppenführer, מילולית: "מנהיג קבוצה זוטר") הייתה דרגה קצרת ימים בדרגות האס אה, אשר התקיימה מספר חודשים מסוף 1929 עד 1930. הדרגה נוצרה כדרגת ביניים בין הדרגות אוברפיהרר וגרופנפיהרר. הדרגה נועדה לקצינים אשר נועדו לפקד על חטיבות האס אה שהוקמו בשנת 1929. לא היו סימני דרגה מיוחדים בדרגה זו, ונושאיה המשיכו ללבוש מדי אוברפיהרר.

הדרגה הוחלפה על ידי האס אה בדרגת בריגדפיהרר בשנת 1931, אך המשיכה להיות תואר "אד-הוק" עד שנת 1933.

== לקריאה נוספת ==
* Senior Rank Insignia of the SA and SS (Poster Chart), NSDAP (1931)

קטגוריה:דרגות צבאיות
סיימון ייטס

סיימון ייטס (באנגלית: Simon Yates; נולד ב-7 באוגוסט 1992) הוא רוכב אופני כביש ומסלול בריטי מקצועי, ומנצח הוואלטה אספניה 2018 הרוכב בTeam Jayco–AlUla האוסטרלית. ייטס הוא אחיו התאום של אדם ייטס שגם הוא רוכב אופניים מקצועי.
== קריירה ==
סיימון ואדם ילידי העיר ברי שליד מנצ'סטר החלו להתעניין ברכיבה כשאביהם שהיה רוכב כביש חובב לקח אותם בהיותם בני 9 לצפייה במרוץ אופני מסלול בוולודרום של מנצ'סטר . ב-2011, בגיל 18, התקבל לאקדמיה האולימפית של בריטניה וב-2013 זכה באליפות העולם במירוץ הנקודות. ב-2014 הוחתם בקבוצת גרינאדג' האוסטרלית (שהפכה בהמשך לאוריקה ולאחר מכן למיצ'לטון-סקוט). הישגו הבולט הראשון היה ניצחון בקטע בוואלטה אספניה ב-2016. ב-2017 שיחזר את ההישג של אחיו משנה קודמת, וניצח בקטגוריית ה"חולצה הלבנה" של הרוכב הצעיר בטור דה פראנס.

בג'ירו דאיטליה 2018 הוביל ייטס במרבית שלבי המירוץ תוך שהוא מנצח בשלושה קטעים ולובש את החולצה הוורודה שלושה עשר קטעים. בקטע ה-19, בעליה הקשה לקולה דלה פינסטרה יצא כריס פרום לבריחת יחיד של כ-80 ק"מ, תוך שפתח פער גדול מול שאר מתחרי הדרוג הכללי. סיימון ייטס, שכבר בקטע שלפני כן גילה סימני חולשה, החל לפגר עוד לפני הבריחה של פרום וסיים את הקטע בפער של כ-38 דקות אחרי פרום שניצח בקטע, עבר להוביל בדרוג הכללי וניצח במרוץ כולו. ייטס סיים את המרוץ במקום ה-21 בדרוג הכללי.

בוואלטה אספניה 2018 רכב יחד עם אחיו אדם בקבוצה, הוביל במרבית שלבי המירוץ ואף ניצח בקטע אחד. בסיום המרוץ הוא ניצח בדרוג הכללי תוך כדי שהוא מקדים את אנריק מאס ב-1:46 דקות ואת מיגל אנחל לופס ב-2:04 דקות. כמו כן, ניצח ייטס גם בקטגוריית הקומבינציה של הוואלטה אספניה. ניצחון זה היה גם הניצחון הראשון של רוכב בקבוצת מיצ'לטון-סקוט בגראנד טור.

בג'ירו ד'איטליה 2019, סיים במקום ה-9 ואכזב לאחר שהצהיר על עצמו לפני המרוץ כמועמד הבכיר לניצחון. בטור דה פראנס, ניצח את הקטע ה-12 ואת הקטע ה-15 לאחר שהיה חלק מקבוצת הבריחה בשני הקטעים.

== פרשיות סימום ==

בעונת 2016, סיימון ייטס הושעה לארבעה חודשים לאחר שבדמו נמצאו שרידי טרבוטלין. תרופה שמשמשת לטיפול באסתמה. ייטס טען להגנתו שמדובר בטעות בירוקרטית בכך ששכח לבקש פטור רפואי לשימוש בתרופה, מה שלא מנע את השעייתו.

==קישורים חיצוניים==

* 

* 
* 

==הערות שוליים==

קטגוריה:מנצחי קטעים בטור דה פראנס
קטגוריה:רוכבי אופניים בריטים
קטגוריה:מנצחי הוואלטה אספנייה
קטגוריה:בריטים שנולדו ב-1992
קטגוריה:רוכבי אופניים בריטים באולימפיאדת טוקיו (2020)
נצנת מקונן

נצנת זננך מקונן (נולדה ב-7 ביולי 1988) היא שחקנית טלוויזיה, קולנוע ותיאטרון ישראלית.

==ביוגרפיה==
מקונן נולדה באדיס אבבה לאם נוצרייה ואב ממוצא יהודי. כשהייתה בת שנתיים אמה עזבה לארצות הברית ושנתיים לאחר מכן אביה עלה לישראל. בשנת 1994, בגיל שש, עלתה ביחד עם אחותה לישראל והתגיירה. יש לה שישה אחים ואחיות. בגיל 18, לאחר שלא התראו במשך 16 שנים, נפגשה מקונן לראשונה עם אמה.

במסגרת שירותה הצבאי בתיאטרון צה"ל, הופקה הצגת יחיד אוטוביוגרפית בכיכובה בשם "נצנת". ההצגה רצה למעלה מעשור. פירוש שמה באמהרית הוא "חירות". מקונן למדה מחול באקדמיה למחול של נדין בומר ובברודויי דאנס סנטר (באנגלית: Broadway Dance Center) בניו יורק, והיא בעלת הכשרה בריקודים סלוניים ולטיניים. בוגרת לימודי משחק ובעלת תואר ראשון בבימוי והוראה מסמינר הקיבוצים.

==קריירה==
===טלוויזיה וקולנוע===
; טלוויזיה
* 2012 - "תנוחי"
* 2013 - "שולחן לשישה" לצד נתן דטנר ויובל שרף
* 2015 - "זגורי אימפריה" וארץ נהדרת
* 2016 - "מלאך של אמא" וכוכב הצפון
*2020 - "בת השוטר"

===קולנוע===
* 2014 - "אפס ביחסי אנוש"
* 2016 - "אשת השגריר" לצד אסתר רדא ויחזקאל לזרוב
* 2018 - "הנשף" לצידן של סתיו סטרשקו ואסי לוי

===תיאטרון===
* 2008 - "נצנת" הצגת יחיד המבוססת על סיפור חייה, בהפקת תיאטרון צה"ל והתיאטרון הארצי לנוער בבימוי אסף שלמה.
* 2008 - השתתפה במחזמר "היי סקול מיוזיקל" לצד גילת אנקורי, מאיה שואף ועמית פרקש.
* 2012 - תפקיד ראשי במחזמר "איש חסיד היה" בהפקה משותפת של תיאטרון חיפה והבימה בבימוי איציק ויינגרטן.
* 2013 - השתתפה בהצגה "בת המלך" בהפקת תיאטרון חיפה.
* 2014 - תפקיד ראשי בהצגה "גזע" לצד רמי הויברגר ונורמן עיסא, בהפקת תיאטרון חיפה ובבימוי משה נאור.
* 2015 - השתתפה בהצגה "הומאז" בבימוי מאור זגורי.
* 2016 - השתתפה בהצגה "ילדת הקשת בענן" בהפקה משותפת של תיאטרון גושן ותיאטרון הקיבוץ בבימוי תום שוורצברג.
* 2017 - השתתפה בהצגה "הנסיך הקטן" בהפקת תיאטרון דימונה בבימוי אורי וידיסלבסקי.
* 2018 - תפקיד ראשי בהצגה "סבטלנה" בהפקת תיאטרון דימונה. המחזה נכתב על ידי מקונן ואורי וידיסלבסקי.

==עיסוקים נוספים==
מקונן מלמדת משחק בסמינר הקיבוצים ומחול בסטודיו E-motion.

== חיים אישיים ==
מקונן היא פוליגלוטית: מלבד עברית ואמהרית היא דוברת גם אנגלית, ספרדית ופורטוגזית. מקונן למדה במכללה לתזונה טבעית והיא פירותנית. מתגוררת בדימונה עם בן זוגה.

==פרסים ומלגות==
* 2011 - קרן שרת - קרן התרבות אמריקה ישראל
* 2012 - זוכת תחרות שירה במסגרת קרן המלגות על שם אהלה הלוי

==קישורים חיצוניים==

* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:טבעוניות ישראליות
קטגוריה:טבעונים ישראלים
קטגוריה:גרות ישראליות
קטגוריה:עולים לא-יהודים
קטגוריה:ישראליות שנולדו ב-1988
קטגוריה:ישראלים שנולדו ב-1988
ארז אלקבץ

מפקד בית הספר להגנת הגבולות
ארז אלקבץ (נולד בשנת 1980) הוא קצין בצה"ל בדרגת אלוף-משנה, שימש מפקד בית הספר להגנת הגבולות. קודם לכן שימש מפקד המרכז לאימונים טקטיים במל"י, מפקד חטיבת כרמלי, קצין אג"ם של אוגדת הבשן, סגן מפקד חטיבת גולני ומפקד גדוד 13.

אלקבץ פיקד על בית הספר להגנת הגבולות במהלך מלחמת חרבות ברזל, תוך שילוב כוחות ההכשרה בקרבות ההגנה וההתקפה.

יתחיל בקרוב את לימודיו במסגרת המכללה לביטחון לאומי.

== ביוגרפיה ==
אלקבץ נולד בחיפה וגדל במעלות. התגייס לצה"ל בשנת 1998. לאחר שנשר מגיבוש צנחנים, שובץ בגדוד 13 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 13 ומונה למפקד מחלקה, ולקח חלק בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד 13. לאחר מכן מונה למפקד פלחה"ן גולני בין השנים 2006–2007, והוביל אותה בין היתר במבצע גשמי קיץ ובמלחמת לבנון השנייה. בהמשך מונה לסגן מפקד גדוד 51. לאחר מכן שירת כקצין אג"ם של חטיבת גולני בין השנים 2012–2013.

בשנת 2013 הועלה לדרגת סא"ל ומונה למפקד גדוד 13, והוביל אותו בין היתר במהלך מבצע צוק איתן, בתפקיד זה שירת עד שנת 2015. בהמשך מונה לסגן מפקד חטיבת גולני בין השנים 2015–2016. לאחר מכן מונה לקצין אג"ם של אוגדת הבשן בין השנים 2016–2018. ב-15 בספטמבר 2018 הועלה לדרגת אל"ם ומונה למפקד חטיבת כרמלי, במקביל שימש כמפקד המרכז לאימוני מפקדות חטיבה (מאמ"ח) בזרוע היבשה. בתפקידו כמפקד המאמ"ח שירת עד יוני 2020 ובתפקידו כמפקד חטיבת כרמלי שירת עד 21 בספטמבר 2020. ב-25 ביוני 2020 מונה למפקד המרכז לאימונים טקטיים במל"י, תפקיד אותו מילא עד יוני 2022. ב-4 ביולי 2022 מונה למפקד בית הספר להגנת הגבולות.

אלקבץ סיים את תפקידו כמפקד בהל"ג ויצא ללימודים במב״ל.

אלקבץ מתגורר בכוכב יאיר, נשוי לעדי ואב לשתי בנות. דודו הוא סא"ל .

== קישורים חיצוניים ==
* 
* 
* 

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי חטיבת כרמלי
קטגוריה:מפקדי המרכז לאימונים טקטיים
קטגוריה:אלופי-משנה בצה"ל
קטגוריה:כוכב יאיר צור יגאל: אישים
קטגוריה:ישראלים שנולדו ב-1980
פלימות' GTX

פלימות' GTX (באנגלית: Plymouth GTX) היא מכונית ספורט, בתצורת קופה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1966–1971.

"פלימות' GTX" מוגדרת כ"מכונית שרירים".

יוצרו 44,148 יחידות.

==דורות==
* דור ראשון - יוצר בשנת 1967
* דור שני - יוצר בין השנים 1968-1970
* דור שלישי - יוצר בשנת 1971

===דור ראשון===
* "440" 
* "426 Hemi"
====תאוצות====
* תאוצה בין 0-97 קמ"ש היא 6.5 שניות ("דגם 440")
* תאוצה בין 0-97 קמ"ש היא 4.8 שניות (דגם "426 Hemi")

==תצורות==
* 2 דלתות - הרדטופ (דור ראשון, דור שני, דור שלישי)
* 2 דלתות - קבריולה (דור ראשון, דור שני).

==נתונים טכניים==
* מנוע קדמי
* הנעה אחורית

== תמונות ==
<gallery mode="packed" heights="130">
קובץ:1968 Plymouth GTX Convertible (29039998422).jpg | "פלימות' GTX", שנת 1968 - קבריולט
קובץ:1968 Plymouth GTX Convertible (29173606844).jpg | "פלימות' GTX", שנת 1968 - קבריולט
קובץ:1968 Plymouth GTX Convertible (17728643293).jpg | "פלימות' GTX", שנת 1968 - קבריולט
קובץ:1968 Plymouth GTX Hardtop (13493841544).jpg | "פלימות' GTX", שנת 1968, דגם "Hardtop" 
קובץ:1968 Plymouth GTX coupe (8184733953).jpg | "פלימות' GTX", שנת 1968 - מבט לתא הנהג ולוח מחוונים
קובץ: 69 Plymouth GTX (5833271598).jpg | "פלימות' GTX", שנת 1969 - מבט לתא הנהג
קובץ:Plymouth GTX (4623072392).jpg | "פלימות' GTX" 
קובץ:1969 Plymouth GTX (28997962564).jpg | "פלימות' GTX", שנת 1969 
קובץ:69 Plymouth GTX (7324803536).jpg | "פלימות' GTX", שנת 1969 
קובץ:68 Plymouth GTX (7331103732).jpg | "פלימות' GTX", שנת 1968
קובץ:70 Plymouth GTX (5833430814).jpg | "פלימות' GTX", שנת 1970 
</gallery>

==ראו גם==
* קרייזלר
* פלימות' ברקודה
* פלימות' דאסטר

==לקריאה נוספת==
* [https://www.google.co.il/search?q=Plymouth+GTX&tbm=isch&source=iu&ictx=1&fir=W7MUAV084vvxdM%253A%252CATOlddn2LUFR8M%252C_&usg=AFrqEzeMcxYvUjrgiBy8B72lW_nZhdd_zQ&sa=X&ved=2ahUKEwikw5rW5r7dAhXFY1AKHXq_DTUQ9QEwBXoECAAQDg#imgrc=W7MUAV084vvxdM: "פלימות' GTX" - תמונות]

==קישורים חיצוניים==

* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות שרירים
קטגוריה:דגמי מכוניות שהושקו ב-1966
קטגוריה:מכוניות אמריקאיות
GTX
ספנדארמד

ספנדארמד (באווסטה: Spəntā Ārmaiti; בפהלווי: Spandārmad; בפרסית: سپندارمذ/اسفندارمذ, "הערצה (או דבקות) מקודשת") היא אחת מן האמשא ספנדאן, ישות אלוהית המקושרת עם האדמה בדת הזורואסטרית.

==משמעות השם==
שמה של האלה ספנדארמד מורכב משני חלקים. החלק הראשון מקורו במילה האווסטית -ārmaiti שמשמעה "דבקות" או "מסירות" (במשמעות דתית). החלק השני מקורו בתואר spənta שמשמעו "קדוש" או "רב-שפע". כבר בגאתות המוקדמות מופיע הצירוף כדי לתאר את האלה, ובמהלך הזמן הוא התקבע כשמה הרשמי.

==תחומי האחריות של האלה==
ספנדארמד אחראית על דבקותו של האדם בדת הנכונה ועל מסירותו לה. זו אחת התכונות ההכרחיות לאדם הרוצה לנהל אורח חיים טוב והגון, וכדי להיוושע בבוא העת.
מבחינה חומרית, ספנדארמד אחראית על האדמה ועל השפע שניתן להפיק ממנה.

בלוח השנה הזורואסטרי, היום החמישי מוקדש לספנדארמד, כמו גם החודש השנים-עשר. החגיגה המוקדשת לה נקראת "ג'שְן-י בַּרְזיגַרַאן" (פסטיבל החקלאים) והיא כוללת הכרת תודה על השפע החקלאי, הוקעת יצורים מזיקים ותפילות על המתים שלא הובאו לקבורה נכונה במגדלי השתיקה הזורואסטריים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זורואסטריות
קטגוריה:אלים זורואסטריים
קטגוריה:אלות אדמה
פלימות' ברקודה

פלימות' ברקודה (באנגלית: Plymouth Barracuda) היא מכונית קופה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1964–1974.

דגמי "פלימות' ברקודה" יוצרו בארצות הברית ובקנדה ומוגדרים "מכוניות פוני". 

דגמי ה"פלימות' ברקודה" קרויים על שם דג הברקודה בעל הגוף דמוי הטורפדו.

==דורות "פלימות' ברקודה"==
===דור ראשון===

* יוצר בין השנים 1964–1965
* 2 דלתות - פסטבק קופה ("Fastback" )

===דור שני===
* יוצר בין השנים 1967–1969
* 2 דלתות - פסטבק קופה ("Fastback" )
* 2 דלתות - הרדטופ קופה
* 2 דלתות - קבריולה
===דור שלישי===

* יוצר בין השנים 1970–1974
* 2 דלתות - הרדטופ קופה
* 2 דלתות - קבריולה

== תמונות ==
<gallery mode="packed" heights="90">
קובץ:1965 Plymouth Barracuda (27172173684).jpg | "פלימות' ברקודה", שנת 1965
קובץ:1965 Plymouth Barracuda Formula S.jpg | "פלימות' ברקודה", שנת 1965
קובץ:Cars! (14890810890).jpg | "פלימות' ברקודה" - דור ראשון
קובץ:64-65 Plymouth Barracuda fastback.jpg | "פלימות' ברקודה" - דור ראשון
קובץ:Plymouth Valiant Barracuda (4539395186).jpg| "פלימות' ברקודה" - דור ראשון
קובץ:1965 Plymouth Barracuda at 2015 Rockville Show 3of6.jpg| "פלימות' ברקודה", שנת 1965 - מבט ללוח מחוונים
קובץ:1967-plymouth-barracuda.jpg | "פלימות' ברקודה", שנת 1967
קובץ:1968 Plymouth Barracuda (Notchback).jpeg | "פלימות' ברקודה", שנת 1968
קובץ:1967 Plymouth Barracuda Convertible (18173924548).jpg | "פלימות' ברקודה", שנת 1967 - קבריולט
קובץ:1967 Plymouth Barracuda Formula S Convertible (16631686572).jpg | "פלימות' ברקודה", דגם "Formula S Convertible", שנת 1967 - קבריולט
קובץ:Barracuda convertible.jpg | "פלימות' ברקודה", דור שני - קבריולט
קובץ:67 Barracuda Convertible.jpg | "פלימות' ברקודה", שנת 1967 - קבריולט
קובץ:Plymouth barracuda 440 1969 front.jpg | "פלימות' ברקודה", דגם "440", שנת 1969
קובץ:'70 Plymouth Barracuda (Auto classique VAQ Mont St-Hilaire '11).jpg | "פלימות' ברקודה", דגם "Cuda 340", שנת 1970
קובץ:1970 Plymouth Barracuda Cuda 340 Convertible (13506096375).jpg | "פלימות' ברקודה", שנת 1970 - קבריולט
קובץ:1970 Plymouth 'Cuda coupe (6336878902).jpg | "פלימות' ברקודה", שנת 1970, דגם "Cuda coupe" - מבט לתא הנהג
קובץ:'70 Plymouth Barracuda.jpg | "פלימות' ברקודה", שנת 1970
קובץ:1972 Plymouth Barracuda (18158851178).jpg | "פלימות' ברקודה", שנת 1972
קובץ:1972 Plymouth 'Cuda (5082212058).jpg | "פלימות' ברקודה", שנת 1972
</gallery>

==ראו גם==
*קרייזלר
*פלימות' GTX

==לקריאה נוספת==
*[https://www.google.co.il/search?q=Plymouth+Barracuda&tbm=isch&source=iu&ictx=1&fir=H0m0n2DF-mIwcM%253A%252C_0n45cA4vx15iM%252C_&usg=AFrqEzeCZfq6BB1EQbum1y96BM9T3HXO3w&sa=X&ved=2ahUKEwje_6-JgL_dAhXHYlAKHatJDM4Q9QEwBXoECAUQDg#imgrc=H0m0n2DF-mIwcM: דגמי "פלימות' ברקודה" - תמונות]

==קישורים חיצוניים==

*
*

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:מכוניות שרירים
קטגוריה:דגמי מכוניות שהושקו ב-1964
קטגוריה:מכוניות אמריקאיות
ברקודה
פופ (מיסיסיפי)

פופ (באנגלית: Pope) הוא כפר במחוז פנולה , מיסיסיפי, ארצות הברית. אוכלוסיית הכפר מנתה 215 תושבים במפקד האוכלוסין האמריקאי של שנת 2010.

קליף פינץ', מושל מיסיסיפי בשנים 1976–1980, נולד בפופ.

== גאוגרפיה ==
לפי לשכת מפקד האוכלוסין של ארצות הברית, שטח הכפר מונה כ-1 מייל (2.6 קילומטר) רבוע.

== דמוגרפיה ==
נכון למפקד האוכלוסין של שנת 2000, הכפר מנה 241 תושבים, 88 משקי בית, ו-69 משפחות. צפיפות האוכלוסין הייתה 238.4 איש למייל רבוע (92.1 לקמ"ר), היו 96 יחידות דיור בצפיפות ממוצעת של 95.0 למייל רבוע (36.7 לקמ"ר).

ההרכב הגזעי מנה 83.82% לבנים, 14.52% אפריקאים אמריקנים, ו-1.66% משני גזעים או יותר.

היו 88 משקי בית שב-40.9% מהם היו ילדים מתחת לגיל 18 שחיים בהם, 56.8% היו זוגות נשואים, 17.0% הם בתים עם בעלת בית יחידה בלי בעל נוכח, ו-20.5% הם לא משפחות. 17% ממשקי הבית מורכבים מאנשים שגרים ביחידות, ו-9.1% היו אנשים שגרים לבדם בגיל 65 ומעלה. גודל משק הבית הממוצע היה 2.74 וגודל המשפחה הממוצע היה 3.09.

בכפר, כ-28.6% מהאוכלוסייה מתחת לגיל 18, 8.3% מגילאי 18 עד 24, 27.8% מגילאי 25 עד 44, 18.7% מגילאי 45 עד 64, ו-16.6% הם בני 65 ומעלה. הגיל הממוצע הוא 36 שנים. לכל 100 נשים יש 95.9 גברים. לכל 100 נשים מגיל 18 ומעלה יש 100.0 גברים.

==קישורים חיצוניים==

==הערות שוליים==

קטגוריה:מיסיסיפי: יישובים
מפל נאצ'י

מפל נאצ'י (ביפנית: 那智滝 那智滝; נאצ'י נו טאקי) נמצא בנאצ'יקצורה שבמחוז ואקאימה, בחצי האי איזה שביפן. הוא אחד המפלים הידועים ביותר ביפן. המפל הוא בעל נפילת המים הרציפה הגבוהה ביותר ביפן – המים נופלים מגובה של 133&#x20;מטר (ורוחב של 13 מטר). מפלים גבוהים יותר ביפן הם מרובי נפילות: מפל האנוקי (Hannoki) גובהו 497 מטר בעונה הגשומה, ומפל שומויו (Shomyo) גובהו 350 מטר כל השנה.

מפל נאצ'י מקודש ליפנים. בחלק העליון של המפל ישנם שני סלעים הנחשבים לשומרי הקאמי (הרוח הקדושה) של המפל ושל המקדש השינטואי שלמרגלותיו. בעבר היה שם גם מקדש בודהיסטי אך הוא נהרס במהלך תקופת מייג'י (סוף המאה ה-19). במאה השביעית, נהגו מאמיני דת שוגנדו (shugenja) רבים וזוגות נאהבים לזנק מהחלק העליון של המפל מתוך אמונה כי הם ייוולדו מחדש בגן העדן של אל הנחמה קאנון (Kannon). עד היום, מוקדם כל בוקר, נזיר שינטו מקומי מקיים את טקס מתן התשורות למפל. המפל נחשב לביתו של הקאמי היריו גונגן (Hiryū Gongen), שלו סוגדים במקדש קומאנו נאצ'י טיישה (Kumano Nachi Taisha), והוא מהווה חלק מהתוואי קומאנו קודו (Kumano Kodo) של אתר המורשת העולמית האתרים הקדושים ודרך העולים לרגל ברכס הרי קיאי של ארגון אונסק"ו.

ב-1918 נחפר תל סוטרה בבסיס המפל ונמצאו בו ממצאים ארכאולוגיים רבים וחשובים, כולל פסלים, מראות, מזבח אביזרי סוטרה וצילינדרים. אלה מוצגים כעת בריוהודן (Ryuhoden, "אולם המטמון") הממוקם ליד פגודת סנג'ודו (Sanjūdō, פגודת שלוש הקומות) שבקרבת מקום. תלי סוטרה אלה נוצרו על ידי כהנים בשעת מלחמה כדי להסתיר את האוצרות שלהם. פריטים רבים נוספים נקברו בדרך זו מתוך האמונה כי סוף העולם קרוב להגיע בתחילת המאה ה-10.<gallery mode="nolines" widths="360" heights="400" perrow="2">
קובץ:Nachi Fall and pagoda and Temple.jpg|מפל נאצ', פגודת שלוש הקומות והמקדש הבודהיסטי
קובץ:Nachi Falls.jpg|המפל במגילת משי תלויה מהמאה ה 14
</gallery>

== קישורים חיצוניים ==
* 

* [http://www.japan-guide.com/e/e4955.html מדריך יפן]
* [https://web.archive.org/web/20110925191301/http://www.tb-kumano.jp/en/index.html#2 משרד התיירות Tanabare ]
* [http://www.nachikan.jp/en/ האגודה לתיירות של katsuura]

== הערות שוליים ==

נאצ'י
קטגוריה:יפן: אטרקציות תיירותיות
מלחמת אלף הימים

מלחמת אלף הימים (בספרדית: Guerra de los Mil Días) היה סכסוך מזוין ברפובליקת קולומביה בין המפלגה השמרנית, המפלגה הליברלית וגורמים קיצוניים אחרים, אשר נערכה בין השנים 1899 ל-1902. הסכסוך החל ב-1899, לאחר שהשלטון השמרני הואשם בכך ששימר את כוחו באמצעות זיוף הבחירות, והאווירה הוחרפה כאשר פקד את הרפובליקה משבר כלכלי כתוצאה מירידה גלובלית במחירי הקפה. במלחמה נהרגו כ-120,000 איש.

== רקע ==
במהלך המאה ה-19 סבלה קולומביה מחוסר יציבות פוליטי, אשר הקצין במיוחד במהלך 1886, אז הוחלפה החוקה מ-1863 במסמך שמרני יותר ועוררה התנגדות מצד הליברלים. השלטון ואלו הבאים אחריו לא הצליחו להרגיע את הבעיות הפוליטיות שהתעוררו, וביחד עם הבעיות הכלכליות שמהן סבלה קולומביה באותן שנים, העימותים בין הליברלים לשמרנים החריפו, כאשר בבחירות שנערכו במדינה הליברלים טענו לזיוף ורמאות מצד השמרנים, כאשר הנשיא השמרן מנואל אנטוניו סנסלמנטה היה חולה באותה תקופה, וכתוצאה מכך נוצר מעין ואקום שלטוני.

== מרד ליברלי ==
התאריך שנקבע לתחילת המרד היה ה-20 באוקטובר 1899, אך כיוון שהיו ספקות והססנות בקרב הליברלים לגבי האפשרות שיצליחו להתעמת בכח עם השמרנים הוא נדחה מעט. בנוסף, המרד התחיל במחוז סוקורו, סנטנדר, שם המורדים חיכו לתגבור צבאי מוונצואלה.
המשטר השמרני ידע על המתרחש, והחל להיערך צבאית בבוקרמנגה, בירת סנטנדר, אך הכח שנשלח לשם סירב להגיע לנקודה כיוון שלא הסכים לקבל את שיטת התשלום של המשטר, שנאלץ לחלק תלושים דחויים במקום כסף בשל הבעיות הכלכליות, ובשל כך המשטר נכשל בגדיעת המרד בעודו קטן, והמרידה התפשטה לכדי מלחמת אזרחים שהגיעה לכל מחוז בקולומביה, נמשכה 3 שנים והביאה לקטסטרופה.
השמרנים סבלו מפילוג פנימי והתפצלו לשני זרמים, שהביאו לכך שהנשיא סנסלמנטה הוחלף בחוזה מנואל מרוקין. בתגובה, הליברלים מינו את גבריאל ורגס סנטוס לנשיאות מצידם. שני הצדדים זכו בהישגים משמעותיים בקרבות כאלו, והפסדים כואבים בקרבות אחרים.

== תחילת הסוף ==
לאחר הקרב בפלונגרו, בו הדפו השמרנים את הליברלים במתקפת-נגד עקובה מדם, התפצלו גם הליברלים לשני פלגים שונים והשמרנים האמינו שהגיעה ההזדמנות לסיים את המלחמה, שהתרכזה אז במחוז פנמה (שהייתה בשליטת קולומביה דאז) ובחוף הקריבי.

במקביל, דעכה התמיכה מוונצואלה בליברלים, אשר חזתה בתבוסותיהם והאמינה שלא יוכלו לנצח במלחמה, דבר שהוביל להתדרדרות מהירה במצבם.

== הסכמי ויסקונסין ונרלנדיה ==
הסכם שלום נחתם בין שני הצדדים בנרלנדיה ב-1902 וסיים את הלחימה בפנמה.

מאוחר יותר הגיע איום מצד נשיא ארצות הברית, טדי רוזוולט, שהיה מעוניין בהמשך חפירת תעלת פנמה ועצירת הלחימה באותו אזור הייתה אינטרס חשוב מבחינתו. בשל כך נחתם בעידוד אמריקאי הסכם ויסקונסין – שסיים לחלוטין את המלחמה.

== קישורים חיצוניים ==

* 

קטגוריה:פנמה: היסטוריה
קטגוריה:מלחמות קולומביה
קטגוריה:מלחמות אזרחים ביבשת אמריקה